Al meer klagtes oor 'verpligte inenting' | Maroela Media
Al meer klagtes oor 'verpligte inenting'
Werkers beweer onder meer dat hulle met afdanking gedreig is. (Foto: Joe Raedle / Getty Images / AFP)
Die Menseregtekommissie (MRK) het reeds meer as 30 klagtes van werknemers ontvang wat glo met afdanking gedreig is weens hul huiwering om teen Covid-19 ingeënt te word.
Buang Jones, die MRK se provinsiale bestuurder, sê die klagtes kom uit verskeie sektore.
"Ons het klagtes van onder meer onderwysers, werknemers in die korporatiewe bedryf, veiligheidsbeamptes en huiswerkers ontvang."
Jones sê voorts die meeste klagtes kom uit Gauteng, hoewel klagtes uit ander provinsies ook ontvang is.
"Ons het selfs 'n soortgelyke klag van 'n werknemer uit die VSA ontvang."
Jones sê hulle is nog besig om die klagtes te bekyk en dat daar in dié stadium nie enige ondersoeke van stapel gestuur is nie.
"Benewens die klagtes het ons ook verskeie navrae van maatskappye ontvang wat raad en leiding vra, sou 'n risiko-analise daarop dui dat 'n verpligte inentingsprogram ingestel moet word," sê Jones.
Maroela Media het vroeër berig dat werkgewers nou 'n beleid mag instel wat vir verpligtende inentings teen Covid-19 voorsiening maak.
Dié bepalings oor beroepsgesondheid en veiligheid is in Junie vanjaar deur die departement van arbeid en indiensneming in die Staatskoerant aangekondig en is van toepassing op alle werkgewers, behalwe dié wat hulle eie voorskrifte het, soos myne en skepe.
'n Risiko-ontleding moet egter eers ten aansien van elke werkplek en sy bedrywighede asook elke werknemer gedoen word.
Dié vereiste van die aanwysings is grotendeels 'n herhaling van die vereistes ingevolge die Wet op Beroepsgesondheid en Veiligheid wat vereis dat die werkgewer 'n veilige en gesonde werkplek moet verseker – onder meer deur middel van 'n behoorlike risiko-ontleding en die daarstelling van maatreëls om die risiko's by die werkplek te verwyder of beheer.
Werkers het egter die reg om inentings op mediese en grondwetlike gronde te weier, mits dié redes gestaaf kan word.
"Die MRK ondersteun die regering se inentingsprogram onomwonde. Ons het egter voorheen ook benadruk dat inentings op 'n vrywillige basis moet geskied.
"Die regering moet bewusmakingsveldtogte hieroor verskerp sodat mense goed ingelig is. Sodoende kan mense hulle besluite op geloofwaardige inligting baseer," sê Jones.
Connie Mulder, hoof van Solidariteit se navorsingsinstituut, sê dié vakbond het ook klagtes van vakbondorganiseerders by sekere werkplekke ontvang wat tans ondersoek word.
Paul Mardon, adjunkhoofsekretaris van strategie en volhoubaarheid by Solidariteit, sê daar moet 'n balans gevind moet word tussen die plig van die werkgewer om 'n gesonde werkplek te vestig en die grondwetlike reg van die werknemer ten opsigte van, onder meer, liggaamlike integriteit en die werknemer se vryheid van keuse.
"Solidariteit het begrip vir en respekteer mense se standpunte en bekommernisse oor die Covid-19-entstof en -inenting, maar is in beginsel nie gekant teen die konsep van inenting ten aansien van Covid-19 om individue en gemeenskappe te beskerm nie.
"Trouens, ons moedig mense aan om hulle te laat inent. Dit gaan egter nie hier oor 'n "vír of téén entstof"-debat nie, maar oor die individuele vryheid van keuse, en hierdie vryheid moet te alle tye gerespekteer word," sê Mardon.
Geliefde seun sterf onder vragmotor
Weereens het die landsleier gejok op TV toe hy sê niemand sal verplig word om geënt te word nie. Toe gaan die swakbroek die "buck" geplaas na werkgewers, sodat hulle dit met goedkeuring kan afdwing en dis nie die regering wat daar agter "staan" nie… Ek hoop Solidariteit en menseregte groepe stop die gemors van verpligte inentings voor ons soos Brittanje, Frankryk en Europa moet betoog teen inentings paspoorte en waar jy sal kan eet, besigheid doen en leef. Dis die nuwe kommunisme.
Jy moet ingeteken wees om te stem29-9Jy moet ingeteken wees om te stem
Niemand mowt gedwing word vir inenting nie daar is middels wat jou imuunstelsel versterk en hiu van protokolle 1m afstand en maskers werk moenie rond kuier nie en was jou hande gereeld en ontmet alles kan werkdis elkeen se reg om te besluit of hy wil inent of nie skoolkinders moet ook nie gedwing word nie hang van ouers se besluit af
Wat van die liggamlike integriteit van die werknemers wat aan die ongehoorsame non-compliance van die anti-vaxers blootgestel word? Vryheid van keuse is nie absoluut nie en het perke. Indien die belange van die gemeenskap swaarder weeg, word hierdie "vryhede" ingeperk.
Jy moet ingeteken wees om te stem10-28Jy moet ingeteken wees om te stem
Die probleem is dat ons almal gedwing gaan word om die inenting te kry. Dit gaan nie deur wette afgedwing word nie, maar die persone wat nie die ent wil kry nie, gaan so beperk word in alle aspekte van die lewe, dat vrye beweging onmoontlik gaan word.
Iewers klop iets glad nie vir my nie . Of ek is regtig baie dom , of ek verstaan die spulletjie glad nie .Die ouens wat nie ingeent is nie , word nou gewaarsku en gemaak skuldig voel , omdat hulle kwansuis die ouens om hulle gaan aansteek . Volgens my beskeie mening vrywaar die ent jou nie van Covid nie . Ingeent of nie , kry kan jy hom kry , so, al wat jy deur die ent bereik is om nie NOU so siek te word as gevolg van Covid nie , Niemand kan egter verseker se wat… Lees meer »